Ego Haymo de Riveria, dictus Champion, notum facio universis... quod ego non deceptus, non coactus, ymo sana et spontanea voluntate mea ductus, de laude et consensu Brunete, uxoris mee, vendidi, concessi et tradidi penitus et im perpetuum, sine spe et intentione revocandi, magistro Guillermo de Balma, canonico ecclesie beate Magdalene Bisuntine, campum meum situm in finagio d’Entre doux Mes, juxta campum domine Symonete, relicte domini Stephani de Bannens, militis, ex una parte, et campum juxta qui dicitur de terra grangie de Lacu, ex altera, et campum meum de la Vasse, continentem unum jornale et semy arature, contiguum, ex parte una, campo meo de la Vaisse et juxta campum es Crespes, de Bannens, ex parte altera; et pratum meum quod dicitur Chancele, contiguum predicto campo de la Vaisse.., pro quatuor libris et decem solidis bonorum denariorum stephaniensium, quam quidem pecuniam habui et recepi integraliter a dicto magistro Guillermo, nomine precii, in pecunia numerata, et habeo me inde pro bene pagato... In cujus rei testimonium, ego predictus Haymo, venditor, et ego Bruneta, uxor ejusdem, sigillum religiosi viri fratris Jacobi, abbatis Montis Sancte Marie, Cisterciensis ordinis, Bisuntine dyocesis, una cum sigillo Stephani, publici curati de Riveria, rogavimus et fecimus presentibus litteris apponi. Actum et datum anno Domini Mº ducentesimo septuagesimo tercio, mense aprili.